KLUBI 700
Esittelen naisen nimeltä Mary Pappas.
Hän on kokenut rukouksen parantavan voiman omakohtaisesti.
Se on ollut hänen aseensa taistelussa syöpää vastaan kuusi erillistä kertaa.
Lääkäri kutsuu hänen selviytymis- tarinaansa silkaksi ihmeeksi.
Minut leikattiin tästä, kun rintalasta halkaistiin.
Hänen arpensa kertovat luottamuksesta Jumalaan.
Kasvain otettiin pois. - Rukous antoi tahtoa elää.
Mary Pappas on selviytynyt syövästä kuusi kertaa -
ja kiitollinen siitä, että on elossa.
Hän oli avioitunut Steven kanssa, ja vain kahden vuoden kuluttua -
hänellä diagnosoitiin harvinainen kateenkorvakasvain.
Hän oli vasta 25-vuotias. Hän ja Steve muistavat, kun diagnoosi annettiin.
Syöpä oli pahanlaatuinen. Se kiinnittyi sydämeen ja ties mihin muuhun.
Se oli puhkaissut kapselin, eli syöpäsolut levisivät rintaonteloon.
Ajattelin: "Joko minä jään yksin?"
Olin rukoillut jotakuta rinnalleni loppuelämäkseni. Näinkö se päättyisi?
Lääkärien piti tehdä avoin rintakehäleikkaus.
Sillä välin Maryn perhe ja ystävät seurakunnasta rukoilivat.
Kuulin myöhemmin rukouskokouksista, -
joissa itkettiin ja huudettiin Jumalan puoleen.
Leikkaus oli onnistunut.
Mary sai viisi viikkoa sädehoitoa ja sitten terveen paperit.
Seuraavan kahden vuoden aikana Mary koki kaksi muuta syöpäjaksoa.
Lääkärinhoito ja rukous auttoivat häntä selviämään.
Luin parantumisesta ja uskosta kaiken mahdollisen, mitä kykenin.
Luin mitä tahansa, mitä löysin, yhä uudestaan.
He perustivat siihen aikaan perheen.
Vuonna 1989 he saivat kaksospojat, Stephenin ja Michaelin.
Seuraavat 7 vuotta Mary nautti äitiydestä ja elämästä ilman syöpää.
Ajattelin, että tämä oli vihonviimeinen syöpäjakso -
ja se olisi nyt takana. Aioin vain kasvattaa ja ihailla lapsiani.
Olin hyvin toiveikas, että se oli viimeinen kerta.
Mutta ei ollut.
Vuonna 2003 rutiinikerroskuvassa havaittiin pieni kyhmy maksassa.
Olin 34-vuotias ja minulla oli kaksi erittäin rakasta lasta. En aio kuolla.
Mary pääsi Pittsburghin yliopiston maksasyöpäkeskukseen.
Tohtori James Marsh oli pääkirurgi.
Hän havaitsi, että proteesi edellisestä leikkauksesta oli tarttunut maksaan.
Syöpä itsessään oli helppo poistaa.
Mutta maksan irrottaminen proteesista oli katastrofi ja painajainen.
Operaation aikana maksa puhkesi.
Meidän piti poistaa maksasta enemmän kuin oli tarkoitus.
Syöpä poistettiin, mutta leikkauksen jälkeen Mary alkoi saada kohtauksia.
Hänet saatettiin koomaan. Tila paheni, -
ja Mary kytkettiin elämää ylläpitäviin laitteisiin.
Hänestä otettiin aivokuvat ja monta kertaa selkäydinnäyte.
Kysyimme neuvoa neurologeilta ja muilta, mutta vikaa ei löydetty.
Kaksi viikkoa Mary pysyi koomassa.
Stephen ja Michael olivat teinejä, kun äiti oli sairaalassa.
Häneen oli kytketty ruokaletku ja monia erilaisia johtoja.
Se oli järkyttävää. En ole koskaan nähnyt sellaista.
Menin takaisin odotushuoneeseen. Siellä oli ystäviä ja perhettä tukena.
Monilla oli kyyneliä silmissä ja pää painuksissa.
Steve kävi Maryn luona joka päivä.
Yhtenä päivänä lääkäri sanoi, ettei vaimo ehkä selviä.
Lääkäri sanoi, ettei minun kannata lähteä yöksi kotiin.
Kuulin hänen äänestään, että hänellä olivat tunteet pinnassa.
Miten selitän asian lapsille?
Seurakunta piti erityisen rukouskokouksen.
Victory Christian Center -seurakunnan pastori David Thomas -
toimi Maryn sijaisena.
Ihmiset laskivat kätensä ylleni, ja valtava pauhu...
Valtava kiivauden pauhu nousi.
Julistimme elämää.
Kaksi viikkoa myöhemmin Mary heräsi.
Maksakirurgi ryntäsi paikalle ja sanoi: "Ylösnousemus!"
Minä olin ollut elossa vain laitteiden varassa.
Se oli minusta kuin Lasaruksen kertomus.
Hän nousi haudasta. - Suoraan kuolleista.
Äiti kääntyi puoleeni ja sanoi: "Ylistys Jumalalle!"
Vastasin: "Niin, ylistys Jumalalle!"
Mary opetteli kuntoutuksessa kävelemään uudelleen.
Kuukauden kuluttua hän sai mennä kotiin.
Olimme kaikki yhdessä. Jumala oli vienyt meidät ilmiömäisen ajan läpi.
Se jätti jälkensä sydämeemme.
Mary voitti syövän vielä kaksi kertaa, vuosina 2008 ja 2009.
Sen jälkeen syöpää ei ole ollut.
Mary on ihmeellinen potilas.
Hänen uskonsa ja rohkeutensa lienevät kaikkein huomattavimpia.
Kyllä, kutsuisin toipumista ihmeeksi.
Mary auttaa nyt muita syöpäpotilaita taistossaan.
Hän kirjoitti kirjan matkastaan ja on jakanut todistustaan konferensseissa.
Hän perheineen tietää, että rukous ja usko Jumalaan avaavat kaikki esteet.
Olemme oppineet Jumalan luonteesta. Koko juttu on ihme.
Uskon ja tiedän, että Jumala koskettaa tilannettasi -
ja tekee itsensä niin todelliseksi ja tunnetuksi, -
että tiedät Hänen hallitsevan tilannetta takuuvarmasti.
Maryn kirjan nimi on "Rohkeus". Osuvasti nimetty!
Joskus koettelemuksia pitää kestää loppuun asti.
Pojat joutuivat näkemään äitinsä kärsimyksen tietämättä, mitä tehdä.
Nyt on aika rukoilla. Olemme saaneet paljon rukouspyyntöjä.
Noin 80 000 on tullut tähän mennessä. Valtava määrä.
Eräs 57-vuotias tarvitsee rukousta Alzheimerin takia.
Herralta rukoillaan varoja kodin remontointiin.
Ulkomaille lähetetyille joukoille rukoillaan turvaa.
Se on vaimojen ja äitien sydämellä.
Lasten ja lastenlasten rukoillaan uskovan ja palaavan seurakuntaan.
Tässä rukoillaan ihmettä -
onnettomuudessa vakavasti loukkaantuneelle veljenpojalle.
Parantumista tarvitaan ryöstössä haavoittuneiden jalkojen hermoihin.
Joku pyytää pojalleen kykyä saada hyvä työpaikka.
Lisäksi pyydetään onnistunutta tyräleikkausta ja vapautusta pelosta.
Paljon on fyysisiä tarpeita ja työ- ja raha-asioiden tarpeita.
Jos kaksi maan päällä sopii anovansa jotakin asiaa, he saavat sen Isältä.
Terry ja minä rukoilemme yhdessä. Meillä on tässä tuhat rukouspyyntöä.
Ne edustavat kaikkia niitä, joita meille on tullut.
Rukoilemme näiden asioiden ja teidän puolestanne.
Herra kuulee ja vastaa. Liitämme kädet yhteen ja uskomme Jumalaan.
Rukoile kanssamme. Mikä sinun tarpeesi on juuri nyt?
Isä, kiitämme todistuksesta syövästä paranemisesta.
Kiitämme todistuksista, että ihmiset ovat vapautuneet kahleista -
ja selvinneet kamalista auto-onnettomuuksista.
Kiitos Herra niistä, jotka olet tuonut takaisin kuoleman rajalta.
Herra, tässä yleisössä on nyt niitä, jotka huutavat puoleesi.
Jeesuksen nimessä, Jumalan voima tulkoon heidän elämäänsä.
Jeesuksen nimessä, ota vastaan. Jollakulla on kurkunpään syöpä.
Tunnet poltteen kurkussasi. Jumala on juuri parantanut sinut.
Jollakulla on vakava haava sormessa onnettomuuden takia.
Jumala parantaa sinut nyt.
Migreenipäänsärky paranee. Laita käsi otsallesi.
Jeesuksen nimessä, kosketa!
Jollakulla on tyrä. Se paranee nyt Jeesuksen nimessä.
Öistä hikoilua... Jonkinlainen sieni- tauti, jonka sait trooppisessa maassa.
Herra on vapauttanut sinut siitä nyt Jeesuksen nimessä.
Jollakulla on ihottuma jalkapohjassa. Se on arka mutta kutiseva.
Jumala parantaa sen nyt kokonaan, eikä se enää tule takaisin.
Moni yleisössä on pelon kourissa. Pelkäätte Ukrainan tilannetta, -
osakemarkkinoita ja taloustilannetta. Pelkäätte elämänne puolesta.
Jeesuksen nimessä sidomme pelon hengen ja ajamme sen teistä ulos.
Jeesuksen nimessä, olkaa vapaat!
Kiitos, Herra! Vielä yksi.
Jollakulla on paha lentopelko, ja se rajoittaa elämää.
Jumala vapauttaa sinut siitä nyt.
Herran Jeesuksen Kristuksen rauha tulkoon elämääsi ja sydämeesi nyt.
Aamen. Missä oletkin, soita meille.
Tahdomme kuulla rukouspyyntösi, ja on erityisen ihanaa -
kuulla rukousvastauksia. Niitäkin tulee meille tuhansia.
Jokaisen pyynnön puolesta rukoillaan pitkin viikkoa.
Ne jaetaan henkilökunnan kesken rukouskokouksissa, -
ja rukoilemme niiden puolesta. - Seuraavaksi sähköpostikysymyksiä.
Dana kysyy: "Tarvitseeko Jeesukselta pyytää pelastusta vain kerran?
Olen kuullut, että sitä pitäisi pyytää jatkuvasti."
Vastaus kuullaan heti tämän jälkeen.
Alyonalla oli epämuodostuneet jalat.
Kun Ukrainan sosiaalivirasto kuuli hänestä, -
hänet vietiin Isän taloon, jota Orvon lupaus tukee.
Rukoilin Jumalalta suoria jalkoja, jotta voisin juosta, kuten muut lapset.
Maksoimme kahdesta leikkauksesta, joilla Alyonan jalat korjattiin, -
jotta hän saisi elää tavallista elämää.
Unelmani toteutuivat, kiitos teidän. Rukoilen aina teidän puolestanne.
Te mahdollistatte tällaiset asiat CBN:n kumppaneina.
Tuhannet saavat uuden elämän, koska välititte ja autoitte.
Kiitos teille, jotka olette hiljattain liittyneet mukaan.
Apunne muuttaa monen ihmisen elämän.
Tarkkailkaa postianne ja liittykää mukaan.
Ihmeitä tapahtuu, kun me kaikki olemme mukana.
On aika vastata sähköpostikysymyksiinne.
Dana kysyy: "Tarvitseeko Jeesukselta pyytää pelastusta vain kerran?
Kuulin, että sen rukoilemista pitäisi jatkaa pysyäkseen pelastettuna.
Olen kristitty, ja lopunajat lähestyvät. Minun tarvitsee tietää."
Sinä olet naimisissa Andyn kanssa.
Kuinka monesti sinun piti lausua valat? - Vain kerran.
Sillä pääsit naimisiin. Ei sitä tarvinnut toistaa.
Kuin Viulunsoittaja katolla: kerron jos muutan mieleni. Kunhan vitsailen.
Rakastan sinua, Andy.
Heti kun omistautuu Jeesukselle, on pelastettu.
Jos sitä ei tarkoittanut, se pitää tehdä tosissaan.
Silloin jos odottaa rukousvastausta, -
Raamattu kehottaa pyytämään lakkaamatta, kunnes saa vastauksen.
Herra saattaa vastata "ei" ja silloin pitää lopettaa.
Jos Hän on vastannut, ylistä Herraa.
Mutta pelastunut olet, jos olet tehnyt parannuksen synnistä, -
kääntynyt Jeesuksen puoleen ja syntynyt uudesti.
Kuinka monta kertaa synnytään? Vain kerran. Otetaan seuraava.
Jerry sanoo: "Jos otan särkylääkkeitä, pääsenkö silti taivaaseen?
Jumala käskee sairauden tullen luottaa Häneen, ei lääkkeisiin."
Jerry, otin tänään tulehduskipulääkettä kipeisiin polviin.
Jos ne pitävät minut poissa taivaasta, voi harmi.
En ole koskaan kuullut tällaista. - Aspiriinin kirous.
Lääkkeissä ei ole mitään pahaa, jos ne lievittävät kipua ja kärsimystä.
Uskon rukoukseen ja Herran voiteluun. Olen nähnyt ihmeitä.
Olemme nähneet tuhansien parantuvan.
Taivaaseen ei päästä sen perusteella, käyttääkö lääkkeitä.
Joseph kysyy: "Jeesus oli synnitön. Raamatun mukaan Hän joi viiniä.
Äiti arvelee, että se oli alkoholitonta. Mitä arvelet?"
Ikävä arvostella äitiäsi. Hän on varmasti ihana, jumalallinen nainen.
Mutta totuus on, että viini on viiniä. - Kaanaan häissä se oli parasta viiniä.
Ei rypälemehusta sanota: "Säästitkö parhaan rypälemehun viimeiseksi?"
Jeesus joi viiniä. Ja Hän sanoi, että häntä kutsutaan viinin ryypiskelijäksi.
Kyllä se oli viiniä. Mutta vähän viiniä ei ole synti.
Psalmeissa sanotaan, että viini ilahduttaa ihmisen sydämen.
Jeesus ei tehnyt syntiä juodessaan viiniä.
Johannes Kastaja ei juonut viiniä, ja demonin väitettiin olevan hänessä.
Jeesus sanoi olevansa juoppojen ja prostituoitujen ystävä.
Hän sanoi: "Ja viisaus on kaikkien lastensa puolelta oikeaksi näytetty."
Hän oli Jumalan Voideltu, täydellinen ihminen, joka ei syntiä tehnyt.
Sheila sanoo: "Autatte monia maailmalla, ja se on hienoa.
Autatteko ihmisiä myös USA:ssa. Kotimaassa on monia ongelmia, -
ja kaikki tuntuvat haluavan auttaa vain ulkomailla.
Oma koti ensin, vai kuinka?"
Operaatio Siunaus alkoi kotoa. Sanotaan, että mainos pitää näyttää -
8―9 kertaa ennen kuin viesti menee perille.
Viemme noin sata miljoonaa dollaria...
Korjaan, ei dollaria vaan sata miljoonaa paunaa ruokaa, lääkkeitä -
ja tarvikkeita vähätuloisten alueille, Appalakeille ja köyhille joka vuosi.
Meillä on joukko ajoneuvoja, jotka vievät tavaraa vähätuloisille.
Meillä on maatiloja ja klinikoita, ja tornadojen ja hurrikaanien tullessa -
Operaatio Siunauksen tiimit ovat paikalla.
Uskomme USA:ssa auttamiseen. Autamme maailmaa.
Marie kysyy: "Mitä Raamattu tarkoittaa sillä, ettei sapattina saa tehdä töitä?
Jos menee ulos syömään, ei itse tee töitä, mutta joku toinen tekee.
Sama pätee matkustamiseen ja muihin palveluihin."
Jeesus sanoi, että sapatti tehtiin ihmistä varten, -
ei ihmistä sapattia varten.
Ajatus on se, että tarvitsemme lepopäivän.
Yhteiskunnassamme pusketaan seitsemän päivää viikossa, -
ja se tappaa ihmiset.
Tarvitsemme vapaapäivän. Se on pakko saada.
Tarvitsemme aikaa levätä.
Siitä sapatissa on kyse.
Kun menee ulos syömään, toinen kokkaa.
Toivottavasti hän saa toisena päivänä levätä.
Jos töissä ei saa vapaita, tappaa itsensä.
Työnantaja pilaa työntekijänsä ja rikkoo lakia.
Sapatti tehtiin ihmistä varten, ei ihmistä sapattia varten.
Katsoja kysyy: "Jeesus sanoi, ettei Jumalan valtakuntaa näe, -
ellei ole syntynyt vedestä ja Hengestä. Mitä se tarkoittaa?"
Jeesus sanoi käytännössä, että pitää syntyä uudesti hengellisesti.
Tarkoittaako vedestä syntyminen kastetta vai sitä, -
kun naiselta menee lapsivesi ennen synnytystä?
Onko se vedestä syntymä ja uudestisyntymä sitten Hengestä?
Se ei ole ihan selvää. Mutta käytännössä Jeesus tarkoittaa, -
että ellei muutu Hengen kautta ja ellei uudistu hengeltään, -
ei voi nähdä, tuntea eikä käsittää Jumalan valtakuntaa.
Tarvitsee olla uudestisyntynyt. Siinä Jumala on antanut sinulle anteeksi -
ja sinä olet antanut anteeksi muille.
"Anna meille anteeksi syntimme, niin kuin mekin anteeksi annamme niille, -
jotka ovat meitä vastaan rikkoneet."
Asenteena on kulkea anteeksi- annossa ja antaa itse anteeksi toisille.
Siinä olivat kaikki päivän kysymykset. Kiitos!
On ihanaa saada teiltä kysymyksiä.
Osaatko asettaa rajat ihmissuhteissa ja työpaikalla?
Tohtori Henry Cloud, kirjan Boundaries ("Rajat") kirjailija, -
liittyy kohta seuraamme.
Liian usein kannamme taakkaa menneisyydestä.
Se vaikuttaa kaikkeen ja kaikkiin elämässämme.
Se estää meitä löytämästä todellista onnea.
Jumala ei tarkoittanut meitä menneisyyden vangeiksi.
Voit vapautua taakastasi.
Jumalan anteeksianto muuttaa elämän ja antaa uuden alun.
Soita meille.
Jos olet ollut epäterveessä suhteessa, et varmaan osannut asettaa rajoja.
Tohtori Henry Cloud kirjoitti aiheesta kirjan, -
ja on laajentanut asiantuntijuuttaan myös rajoihin työpaikalla.
Johtajia on töissä, kotona ja leikissä. Olipa näky miten suuri tahansa, -
johtaja voi saada asioita aikaan vain johdettaviensa kanssa ja kautta.
Henry Cloud on kliininen psykologi ja kirjailija.
Hän sanoo, että joskus johtaja saa tuloksia, joskus ei.
Kirjassaan johtajien rajoista hän kertoo, -
miten seitsemän johtajuusrajaa luovat paikan, -
jossa ihmiset voivat olla ja ovatkin parhaimmillaan.
Toivotetaan takaisin studioon tohtori Henry Cloud. Mukavaa, että tulit.
Kaikki eivät ehkä ole lukeneet kirjaasi rajoista. Kerro, mitä rajat ovat.
Raja on kuin tontin raja. Pihaasi ympäröi tontin raja.
Meidät on suunniteltu hallitsemaan omaa tonttiamme.
Se on itsehillintää. Mutta emme pidä siitä.
Tykkäämme kurottaa aidan yli ja kontrolloida kaikkia muita.
Samoin toisten käytös joskus päätyy pihamaallemme ja vaikuttaa meihin.
Rajoilla järjestellään suhteita niin, -
että kaikki hallitsevat itseään eivätkä toisia.
Se vaikuttaa jokaiseen elämänalueeseen. - Niin vaikuttaa.
Kirjoitin johtajille kirjan rajoista. Moni kysyy, keitä johtajat ovat.
Se voi olla äiti, joka yrittää saada lapset lähtövalmiiksi kouluun.
Se voi olla globaalin yrityksen johtaja.
Rajojen periaatteet pätevät kaikkeen kanssakäymiseen.
"Johtajien rajat" on uusin kirjasi.
Miksi johtajien kannattaa asettaa rajoja -
ja mitä ongelmia seuraa, jos ei aseta?
Johtajuudessa on kaksi ääripäätä. Joku välttää vastuuta johtajana -
ja ajattelee, että kaikkien pitää hoitaa työnsä.
Toinen ääripää kyttää ja kontrolloi kaikkea. - Raja on hiuksenhieno.
Tämä tiedetään: Johdettavana voi olla lapset, osasto, tiimi tai koko yritys.
Kaikki johtajat yrittävät pohjimmiltaan samaa. Heillä on näky ja taitoja.
He toteuttavat toimintasuunnitelmaa, ja tähtäävät tuloksiin.
Miksi sitten kaikki johtajat eivät näe tuloksia?
Kun sitä tutkitaan, havaitaan, että jotkut johtajat johtavat ihmisiä niin, -
että ihmisten aivot voivat ymmärtää sen.
Toiset eivät johda niin. He hämmentävät johdettaviaan, -
lannistavat heitä ja muuta sellaista.
Miten johtajan pitäisi hoitaa asia, olipa hän kotiäiti tai toimitusjohtaja?
Jokaisella on oma tapa ottaa vastaan asioita.
He kuulevat eri lailla, toimivat eri lailla ja heitä motivoivat eri asiat.
Yksilöllisiä eroja on, mutta jotkin asiat ovat yleispäteviä.
Jokainen johdettava tahtoo jotakin, mihin ankkuroitua.
Ensimmäiseksi aivojen täytyy tietää, mitä pitää hoitaa ja mitä ei.
Se täytyy pitää silmien edessä koko ajan.
Hyvät johtajat asettavat selvän suun- nan. He eivät muuta sitä joka päivä.
Toiseksi aivoista tiedetään se, -
että kemikaalit, jotka aikaansaavat korkean suorituskyvyn, -
toimivat vain myönteisessä tunneilmapiirissä.
Vihaa, uhkailua tai kontrollia käyttävät johtajat kytkevät toisissa -
ajattelun pois päältä ja aktivoivat "taistele tai pakene" -aivot, -
mikä saa ihmiset vastustamaan heitä tai haluamaan pois.
Siinä kaksi esimerkkiä. Kolmas... Olitko sanomassa jotakin?
Ajattelin vain äitinä sitä, kuinka jokainen lapsi on ainutlaatuinen.
Johdettavat täytyy todella tuntea.
Niin täytyy. Kolmas asia olisikin se, -
että yhteydessä olevia johtajia ihmiset oikeasti seuraavat.
Yhteys ei tarkoita sitä, että johtaja on painostavan lähellä.
Hyvällä johtajalla on kyky asettua toisen nahkoihin ja yrittää ymmärtää, -
millainen johdettavien todellisuus heistä itsestään on.
Millaista johtajaa on seurata? Millaista työ on?
Miltä toimintasuunnitelma tuntuu?
Jos jotakin yrittää tuputtaa tuntematta henkilön todellisuutta, se ei onnistu.
Kerro toteamuksestasi, että johtajien pitää olla "älyttömästi vastuussa".
Miten se tehdään ärsyttämättä toisia?
Se olisi ensisijainen tulkinta toteamuksesta. Kerro siitä.
Jospa kaikki vain saisivat tämän lauseen päähänsä.
Kaikki, mitä perheessä, yrityksessä tai tiimissä nähdään on sitä, -
mitä johtaja luo tai sallii.
Vastuussa oleminen ei tarkoita, että kaikkia pitää kontrolloida.
Mutta sen, millaisen kulttuurin saa ja millaisia tuloksia saa, -
sen sotkun johtaja joko luo tai sallii.
"Älyttömästi vastuussa" tarkoittaa, että johtajan pitää myöntää vastuunsa.
"Minut on laitettu vastuuseen tästä tehtävästä."
Se ei tarkoita, että johtajan pitäisi kontrolloida kaikkia ja painostaa.
Se tarkoittaa, että jos esimerkiksi jokin seurakunnan elin ei toimi -
ja minä olen paimen, olen siitä älyttömästi vastuussa.
Minun pitää tehdä, mitä johtajien pitää tehdä.
Sanot myös, että pitää olla luja asian suhteen mutta lempeä henkilölle.
Kirjoituksissa on hieno teema, joka nähdään monissa eri sanoissa.
Suosikkini ovat armo ja totuus... - Pidän armollisuudesta.
...tai se ja vanhurskaus. Ne ovat aina rinnakkain, -
koska sellainen on Jumalan luonne.
Hän on Jumala, joka on puolellamme ja myötätuntoinen, -
mutta Hän on luja asioista. On oikeita ja vääriä tapoja tehdä asioita.
Kun teemme virheen johtajina tai vanhempina, -
olemme joko rakastavia emmekä puolusta sitä, miten asiat tulee tehdä,-
tai sitten pidämme ihmisiä vastuullisina emmekä ole rakastavia.
Se pitää jakaa kahtia. Jumala on siinä mukana.
Se on hullua, että kun katselee neurotiedettä, -
tulee mieleen, että aivojen suunnittelija luki Raamattua.
Niin Hän taisi tehdä.
Meidät on luotu sekä suhteisiin että suorittamaan.
Tutkimus vahvistaa Kirjoitukset.
Pidän kirjoissasi erityisesti siitä, -
että kaiken kertomasi taustalla on raamatulliset periaatteet.
Oletpa äiti tai toimitusjohtaja, lue tämä kirja.
On aina yhtä mukavaa, kun tulet. Jätät hienoja asioita pohdittavaksi.
Kirja on saatavilla kirjakaupoista. Pat, ole hyvä.
Mahtavia ajatuksia. Arvostan Henry Cloudia valtavasti.
Jätämme teidät Matt. 21:22 sanoin: -
"Ja kaiken, mitä te anotte rukouksessa, uskoen, te saatte."
Hei, hei!
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Maija Tuukkanen